
1. Осы Даму» кәсіпкерлікті дамыту қоры» акционерлік қоғамының (бұдан әрі – Қор) Сыбайлас жемқорлыққа қарсы комплаенс-қызметі туралы ереже «Сыбайлас жемқорлыққа қарсы іс-қимыл туралы» Қазақстан Республикасы Заңының (бұдан әрі - Заң) 16-бабының 3-тармағына, Қазақстан Республикасы Сыбайлас жемқорлыққа қарсы іс-қимыл агенттігінің (Сыбайлас жемқорлыққа қарсы қызмет) Төрағасының 2023 жылғы 31 наурыздағы №112 бұйрығымен бекітілген Квазимемлекеттік сектор субъектілеріндегі сыбайлас жемқорлыққа қарсы комплаенс-қызметтер туралы үлгілік ережеге сәйкес әзірленді және Сыбайлас жемқорлыққа қарсы комплаенс-қызметінің негізгі міндеттерін, функциялары мен өкілеттіктерін, сондай-ақ олардың қызметін ұйымдастыру мен жұмыс тәртібін айқындайды.

2-тарау. Сыбайлас жемқорлыққа қарсы комплаенс-қызметінің жұмысын ұйымдастыру

2. Сыбайлас жемқорлыққа қарсы комплаенс-қызмет (бұдан әрі – СЖҚКҚ) – Қордың және оның қызметкерлерінің Қазақстан Республикасының сыбайлас жемқорлыққа қарсы іс-қимыл туралы заңнамасын сақтауын қамтамасыз етуге жауапты, Қордың арнайы құрылымдық бөлімшесі.
3. СЖҚКҚ өз қызметінде Қазақстан Республикасының Конституциясын, Заңды, Қазақстан Республикасының өзге де нормативтік құқықтық актілерін, осы Ережені және Қордың ішкі құжаттарын басшылыққа алады. 
4. СЖҚКҚ мынадай талаптардың болғаннан дербес құрылымдық бөлімше ретінде құрылады:
1) Қор Қазақстан Республикасы Үкіметінің не орталық мемлекеттік органның шешімі бойынша құрылған;
2) Қордың филиалдары бар;
3) жұмыскерлерінің орташа жылдық саны жүз адамнан асады.
5.	СЖҚКҚ Директорлар кеңесінің шешімімен құрылады. Аталған шешімде СЖҚКҚ үйлестіретін ұйымдардың тізбесі (осы Ереженің 1-қосымшасы), сондай-ақ құжаттарға қолжетімділік алу, өзара іс-қимыл жасау, есептерді ұсыну және ұсынымдарды іске асыру тәртібі айқындалады.
СЖҚКҚ басшысының лауазымдық нұсқаулығы осы Ереженің 2-қосымшасында келтірілген. СЖҚКҚ комплаенс-бақылаушысының лауазымдық нұсқаулығы осы Ереженің 3-қосымшасында келтірілген.
6. СЖҚКҚ тәуелсіздігін қамтамасыз ету мақсатында оған сатып алумен, қаржымен, бухгалтерлік есеппен, кадрлық және шарттық жұмыспен, мүлікті басқарумен, ішкі аудитпен, қауіпсіздікті қамтамасыз етумен, сондай-ақ СЖҚКҚ тарапынан мониторинг жүргізілуге жататын процестерді құқықтық сүйемелдеумен байланысты функциялар жүктелмейді.
7. СЖҚКҚ өз функцияларын Қордың атқарушы органына, лауазымды тұлғалары мен жұмыскерлеріне тәуелсіз жүзеге асырады, директорлар кеңесіне есеп береді және Қазақстан Республикасының сыбайлас жемқорлыққа қарсы іс-қимыл туралы заңнамасы талаптарының сақталуын қамтамасыз ету кезінде тәуелсіз болып табылады.
8. СЖҚКҚ басшысы мен жұмыскерлері Қордың атқарушы органының, директорлар кеңесінің құрамына кіре алмайды. Қызметтің құзыретіне жататын мәселелерді қарау кезінде СЖҚКҚ басшысы мен жұмыскерлері көрсетілген органдардың отырыстарына дауыс беру құқығынсыз қатысады.
9. СЖҚКҚ басшысы мен жұмыскерлері уәкілетті органдар және комплаенс саласындағы кәсіби ұйымдар өткізетін оқыту іс-шараларына қатысу арқылы кәсіби біліктілігін үнемі арттыруы қажет.

3-тарау. СЖҚКҚ негізгі міндеттері, функциялары және өкілеттіктері

10.	СЖҚКҚ негізгі міндеттері:
1)	Қор мен оның жұмыскерлерінің сыбайлас жемқорлық құқық бұзушылықтардың алдын алу құралдарын енгізуін қамтамасыз ету;
2)	Қорда сыбайлас жемқорлыққа қарсы іс-қимыл шаралары жүйесін тиімді іске асыру;
3)	Қорда сыбайлас жемқорлық тәуекелдеріне ішкі талдау жүргізуді қамтамасыз ету;
4)	сыбайлас жемқорлыққа қарсы іс-қимыл мәселелері бойынша сыртқы реттеушілік талаптардың және озық халықаралық практиканың сақталуын қамтамасыз ету;
5)	Заңға сәйкес сыбайлас жемқорлыққа қарсы іс-қимылдың негізгі қағидаттарының сақталуын қамтамасыз ету. 
11.	СЖҚКҚ мынадай функцияларды орындайды:
1)	Қорда сыбайлас жемқорлыққа қарсы саясаттың тиімділігіне қатысты ақпаратты жинауды, өңдеуді, қорытуды, талдауды және бағалауды жүзеге асырады;
2) Қазақстан Республикасының заңнамасына сәйкес Қордың қызметіндегі сыбайлас жемқорлық тәуекелдеріне ішкі талдау жүргізуді үйлестіреді;
3) сыбайлас жемқорлыққа қарсы саясат жөніндегі уәкілетті органның және Қордың бірінші басшыларының бірлескен шешімі бойынша жүргізілетін Қордың қызметіндегі сыбайлас жемқорлық тәуекелдеріне сыртқы талдауға қатысады;
4) анықталған сыбайлас жемқорлық тәуекелдеріне және оларды төмендету мен жою бойынша қабылданып жатқан шараларға мониторинг жүргізеді;
5) Қорда сыбайлас жемқорлыққа қарсы іс-қимыл және сыбайлас жемқорлыққа қарсы мәдениетті қалыптастыру мәселелері бойынша түсіндіру іс-шараларын өткізеді;
6) Қордың жұмыскерлері үшін сыбайлас жемқорлыққа қарсы оқыту семинарларын ұйымдастырады;
7) Қор жұмыскерлерінің сыбайлас жемқорлыққа қарсы іс-қимыл саясатын сақтауын бақылауды қамтамасыз етеді;
8) Қордың ұжымында жалпыға бірдей қабылданған моральдық-әдеп нормаларына сәйкес келетін өзара қарым-қатынас мәдениетін қалыптастыруға жәрдемдеседі;
9) Қордың құрылымдық бөлімшелерінің сыбайлас жемқорлыққа қарсы іс-қимыл мәселелері жөніндегі ішкі іс-шаралар жоспарын әзірлейді және оның орындалуына мониторинг жүргізеді;
10) мүдделер қақтығысын анықтау, оған мониторинг жүргізу және оны реттеу жөнінде шаралар қабылдайды;
11) контрагенттердің сенімділігіне кешенді тексеру жүргізеді;
12) Қордағы сыбайлас жемқорлық фактілері туралы өтініштер (шағымдар) негізінде қызметтік тексерулер жүргізеді және (немесе) оларға қатысады;
13) Қазақстан Республикасының сыбайлас жемқорлыққа қарсы заңнамасындағы өзгерістерге және Қор сыбайлас жемқорлықпен байланысты істер бойынша сот практикасына мониторинг және талдау жүргізеді;
14) Қордың құрылымдық бөлімшелері мен жұмыскерлерінің сыбайлас жемқорлыққа қарсы шараларды іске асыру тиімділігіне бағалау жүргізеді;
15) анықталған сыбайлас жемқорлық тәуекелдерін жою және ішкі процестердің тиімділігін арттыру жөніндегі міндетті түрде қаралуға жататын ұсынымдарды Қордың басшысына және тиісті мәселе құзыретіне жататын құрылымдық бөлімшелерге енгізеді;
16) Қор қызметінің ерекшелігіне қарай, егер мұндай функциялар тәуелсіздікке әсер етпесе және мүдделер қақтығысын туғызбаса, комплаенс, іскерлік әдеп, орнықты даму мәселелерімен байланысты функцияларды жүзеге асырады;
17) сыбайлас жемқорлыққа қарсы саясат жөніндегі уәкілетті органмен, мемлекеттік органдармен, квазимемлекеттік сектор субъектілерімен, қоғамдық бірлестіктермен, сондай-ақ өзге де жеке және заңды тұлғалармен өзара іс-қимыл жасайды. 
12.	СЖҚКҚ мынадай шектеулер мен талаптардың сақталуына мониторинг жүргізеді:
1) мемлекеттік функцияларды орындауға уәкілеттік берілген адамдарға теңестірілген адамдардың сыбайлас жемқорлыққа қарсы шектеулерді қабылдауы;
2) мемлекеттік функцияларды орындауға уәкілеттік берілген адамдарға теңестірілген адамдардың Заңда белгіленген қаржылық бақылау шараларын сақтауы;
3) Қазақстан Республикасы заңнамасының мүдделер қақтығысын болғызбау және реттеу жөніндегі талаптарының сақталуы;
4) мемлекеттік функцияларды орындауға уәкілеттік берілген адамдарға теңестірілген адамдардың жақын туыстарымен, жұбайларымен және (немесе) жекжаттарымен бірге жұмыс істеуіне тыйым салудың сақталуы;
5) қызметтік өкілеттіктерге кіретін әрекеттер үшін материалдық сыйақы, сыйлықтар, көрсетілетін қызметтер алуға және (немесе) беруге тыйым салудың сақталуы;
6) мүліктік және мүліктік емес игіліктер мен артықшылықтарды алу немесе иемдену мақсатында қызметтік және ресми таратылуға жатпайтын өзге де ақпаратты пайдалануға тыйым салудың сақталуы;
7) мемлекеттік функцияларды орындауға уәкілеттік берілген адамдарға теңестірілген адамдардың құмар ойындарға және (немесе) бәс тігуге, оның ішінде интернет-ресурстар желілерін пайдалану арқылы өткізілетін құмар ойындарға және (немесе) бәс тігуге қатысуына тыйым салуды сақтауы;
8) бұрын мемлекеттік қызметте лауазым атқарған адамдарды, сондай-ақ сыбайлас жемқорлық қылмыстарын немесе әкімшілік сыбайлас жемқорлық құқық бұзушылықтарды жасаған адамдарды жұмысқа қабылдау, еңбек шартын жасасу және жұмысқа орналастыру кезінде Қазақстан Республикасының заңнамасында белгіленген шектеулер мен тыйым салулардың сақталуы. 
13. СЖҚКҚ өз құзыреті шегінде:
1) өкілеттіктерді орындау үшін қажетті ақпаратты, құжаттарды, мәліметтер мен материалдарды, оның ішінде коммерциялық құпияны құрайтындарын сұратады және алады;
2) Қордың цифрлық жүйелері мен дерекқорларына қол жеткізеді;
3) Қазақстан Республикасының заңнамасында және Қордың ішкі құжаттарында белгіленген тәртіппен сыбайлас жемқорлыққа қарсы іс-қимыл мәселелері бойынша тексеру іс-шараларын, қызметтік тексерулерді және қызметтік тергеп-тексерулерді жүргізуге қатысады;
4) қызметтік тергеп-тексеру жүргізіліп жатқан тұлғадан, сондай-ақ қызметтік тергеп-тексеру шеңберінде басқа тұлғалардан жазбаша түсініктемелер алады;
5) сыбайлас жемқорлыққа қарсы іс-қимыл мәселелері бойынша Қордың құрылымдық бөлімшелері мен жұмыскерлерінің ақпаратын тыңдайды;
6) Қазақстан Республикасының заңнамасында көзделген жағдайларда уәкілетті мемлекеттік органдарға жүгінеді.

4-тарау. СЖҚКҚ жұмыс тәртібі

14.	СЖҚКҚ қызметі директорлар кеңесі бекітетін Сыбайлас жемқорлыққа қарсы бағдарлама (жылдық жұмыс жоспары, бұдан әрі - бағдарлама) негізінде жүзеге асырылады.
15.	Жұмыс жоспары сыбайлас жемқорлық тәуекелдеріне ішкі талдау жүргізу, сыбайлас жемқорлыққа қарсы шектеулердің сақталуына мониторинг жүргізу, оқыту жүргізу, ұсынымдардың орындалуына мониторинг жүргізу және сыбайлас жемқорлыққа қарсы саясат жөніндегі уәкілетті органмен өзара іс-қимыл жасау жөніндегі іс-шараларды қамтиды.
16.	СЖҚКҚ ұсынымдары Қордың басшысына немесе құзыретіне тиісті мәселе жататын құрылымдық бөлімшелерге жіберіледі және Қордың ішкі құжаттарында белгіленген мерзімде міндетті түрде қаралуға жатады.
17.	Ұсынымдарды қарау қорытындылары бойынша құрылымдық бөлімшелер СЖҚКҚ қабылданған шаралар туралы хабардар етеді не оларды орындаудың мүмкін еместігіне уәжді негіздеме ұсынады. 
18.	СЖҚКҚ жылына кемінде бір рет директорлар кеңесіне анықталған сыбайлас жемқорлық тәуекелдері, сыбайлас жемқорлыққа қарсы шектеулердің бұзылуы және оларды жою жөніндегі шаралар туралы мәліметтерді қамтитын қызметі туралы есеп ұсынады.
19.	Қордың филиалдар тоқсан сайын СЖҚКҚ есептер ұсынады, сондай-ақ оған сыбайлас жемқорлыққа қарсы комплаенс-қызметтің құзыретіне жататын мәселелер бойынша құжаттарға, ақпараттық жүйелерге және жұмыскерлерге қол жеткізуді қамтамасыз етеді.
20.	СЖҚКҚ келіп түскен құжаттар, өтініштер мен мәліметтер Қазақстан Республикасының дербес деректер және оларды қорғау туралы заңнамасының, сондай-ақ коммерциялық, қызметтік және заңмен қорғалатын өзге де құпияны қорғау жөніндегі талаптары сақтала отырып қаралады.
21. Қордың басшылары өз құзыреті шегінде сыбайлас жемқорлыққа қарсы іс-қимыл жөніндегі жұмыстың жүргізілуін қамтамасыз етеді және бағынысты адамдар мен ведомстволық бағынысты ұйымдардың басшыларының сыбайлас жемқорлық құқық бұзушылықтар жасауын ескерту жөніндегі лауазымдық міндеттерін орындамағаны немесе тиісінше орындамағаны үшін заңдарда белгіленген жауаптылықта болады.
22.	СЖҚКҚ басшысы мен жұмыскерлері өз міндеттерін тиісінше орындамағаны үшін Қазақстан Республикасының заңнамасына сәйкес жауаптылықта болады. 
23.	СЖҚКҚ туралы ереже Қордың ресми интернет-ресурсында орналастырылады және жұмыскерлердің назарына жеткізіледі.
24. 	СЖҚКҚ басшысы туралы мәліметтер, оның ішінде тегі, аты, әкесінің аты (ол болған кезде), фотосуреті және байланыс деректері ұйымдардың ғимараттарында көпшілік көретін орындарда және ұйымдардың интернет-ресурстарында орналастырылады.
25.	Қор СЖҚКҚ қажетті ақпарат пен құжаттарға, оның ішінде коммерциялық құпияны құрайтын ақпарат пен құжаттарға, ақпараттық жүйелер мен дерекқорларға қол жеткізуді қамтамасыз етеді, сондай-ақ оның өкілеттіктерін орындау үшін жеткілікті кадрлық, ұйымдастырушылық және техникалық ресурстар береді.
26.	СЖҚКҚ жұмысына кедергі келтіруге, ақпаратқа қол жеткізуді негізсіз шектеуге, сондай-ақ оның басшысы мен жұмыскерлеріне өкілеттіктерін орындау кезінде ықпал етуге жол берілмейді.
27.	СЖҚКҚ жұмысына кедергі келтірілген, ақпаратқа қол жеткізу негізсіз шектелген, сыбайлас жемқорлық тәуекелдерін жою жөніндегі шаралар қабылданбаған не мүдделер қақтығысы болған жағдайда СЖҚКҚ директорлар кеңесіне, сондай-ақ сыбайлас жемқорлыққа қарсы саясат жөніндегі уәкілетті органға жүгінуге құқылы.
28.	СЖҚКҚ әдіснамалық қолдауды сыбайлас жемқорлыққа қарсы саясат жөніндегі уәкілетті орган және оның аумақтық бөлімшелері көрсетеді.
[bookmark: SUB900][bookmark: SUB1300][bookmark: SUB1400][bookmark: SUB1700][bookmark: SUB1900][bookmark: SUB2400][bookmark: SUB3100][bookmark: SUB3900]29.	СЖҚКҚ тоқсан сайын сыбайлас жемқорлыққа қарсы саясат жөніндегі уәкілетті органға Қорда қабылданған сыбайлас жемқорлыққа қарсы шаралар туралы ақпарат жібереді.


[bookmark: SUB1]«Даму» кәсіпкерлікті дамыту қоры» 
акционерлік қоғамының Сыбайлас жемқорлыққа 
қарсы комплаенс-қызметі туралы Ережеге
1-қосымша

«Даму» кәсіпкерлікті дамыту қоры» акционерлік қоғамының Сыбайлас жемқорлыққа қарсы комплаенс-қызметі үйлестірілетін ұйымдардың тізімі 
1. «Даму» кәсіпкерлікті дамыту қоры» акционерлік қоғамының Астана қаласы бойынша аймақтық филиалы.
2. «Даму» кәсіпкерлікті дамыту қоры» акционерлік қоғамының Алматы қаласы бойынша аймақтық филиалы.
3. «Даму» кәсіпкерлікті дамыту қоры» акционерлік қоғамының Шымкент қаласы бойынша аймақтық филиалы.
4. «Даму» кәсіпкерлікті дамыту қоры» акционерлік қоғамының Ақмола облысы бойынша аймақтық филиалы.
5. «Даму» кәсіпкерлікті дамыту қоры» акционерлік қоғамының Ақтөбе облысы бойынша аймақтық филиалы.
6. «Даму» кәсіпкерлікті дамыту қоры» акционерлік қоғамының Алматы облысы бойынша аймақтық филиалы.
7. «Даму» кәсіпкерлікті дамыту қоры» акционерлік қоғамының Атырау облысы бойынша аймақтық филиалы.
8. «Даму» кәсіпкерлікті дамыту қоры» акционерлік қоғамының Шығыс Қазақстан облысы бойынша аймақтық филиалы.
9. «Даму» кәсіпкерлікті дамыту қоры» акционерлік қоғамының Жамбыл облысы бойынша аймақтық филиалы.
10. «Даму» кәсіпкерлікті дамыту қоры» акционерлік қоғамының Батыс Қазақстан облысы бойынша аймақтық филиалы.
11. «Даму» кәсіпкерлікті дамыту қоры» акционерлік қоғамының Қарағанды облысы бойынша аймақтық филиалы.
12. «Даму» кәсіпкерлікті дамыту қоры» акционерлік қоғамының Қостанай облысы бойынша аймақтық филиалы.
13. «Даму» кәсіпкерлікті дамыту қоры» акционерлік қоғамының Қызылорда облысы бойынша аймақтық филиалы.
14. «Даму» кәсіпкерлікті дамыту қоры» акционерлік қоғамының Маңғыстау облысы бойынша аймақтық филиалы.
15. «Даму» кәсіпкерлікті дамыту қоры» акционерлік қоғамының Павлодар облысы бойынша аймақтық филиалы.
16. «Даму» кәсіпкерлікті дамыту қоры» акционерлік қоғамының Солтүстік Қазақстан облысы бойынша аймақтық филиалы.
17. «Даму» кәсіпкерлікті дамыту қоры» акционерлік қоғамының Түркістан облысы бойынша аймақтық филиалы.
18. «Даму» кәсіпкерлікті дамыту қоры» акционерлік қоғамының Абай облысы бойынша аймақтық филиалы.
19. «Даму» кәсіпкерлікті дамыту қоры» акционерлік қоғамының Жетісу облысы бойынша аймақтық филиалы.
20. «Даму» кәсіпкерлікті дамыту қоры» акционерлік қоғамының Ұлытау  облысы бойынша аймақтық филиалы. 




«Даму» кәсіпкерлікті дамыту қоры» 
акционерлік қоғамының Сыбайлас жемқорлыққа 
қарсы комплаенс-қызметі туралы Ережеге
2-қосымша 
 
«Даму» кәсіпкерлікті дамыту қоры» акционерлік қоғамының
Сыбайлас жемқорлыққа қарсы комплаенс-қызметі басшысының
лауазымдық нұсқаулығы

1. Жалпы ережелер
 
1. Осы «Даму» кәсіпкерлікті дамыту қоры» акционерлік қоғамының Сыбайлас жемқорлыққа қарсы комплаенс-қызметі (бұдан әрі – СЖҚКҚ) басшысының лауазымдық нұсқаулығы Қазақстан Республикасының заңнамасына, «Даму» кәсіпкерлікті дамыту қоры» акционерлік қоғамының Жарғысына және «Даму» кәсіпкерлікті дамыту қоры» акционерлік қоғамының Сыбайлас жемқорлыққа қарсы комплаенс қызметі туралы ережесіне (бұдан әрі – СЖҚКҚ туралы ереже) сәйкес әзірленген.
2. СЖҚКҚ басшысы «Даму» кәсіпкерлікті дамыту қоры» акционерлік қоғамы (бұдан әрі – Қор) Директорлар кеңесінің шешімімен, Қор Директорлар кеңесінің Аудит комитетінің (бұдан әрі – Комитет) ұсынысы (ұсынымдамасы) негізінде қызметке тағайындалады және қызметтен босатылады. 
СЖҚКҚ басшысымен еңбек шарты Қазақстан Республикасының еңбек заңнамасына сәйкес, Қордың Директорлар кеңесінің шешімі негізінде Қор Басқарма төрағасымен (немесе ол уәкілеттік берген өзге тұлғамен) жасалады және тоқтатылады.
3. СЖҚКҚ басшысының қызметіне Комитет жетекшілік етеді (қадағалау жүргізеді).
СЖҚКҚ басшысының демалысына қатысты өтініштер мен бұйрықтарға Қазақстан Республикасының еңбек заңнамасына сәйкес Қор Басқарма төрағасы (немесе ол уәкілеттік берген өзге тұлға) қол қояды.
4. СЖҚКҚ басшысы өз қызметтік міндеттерін орындау барысында Қазақстан Республикасының заңнамасын, СЖҚКҚ туралы ережені, Қордың басқа да ішкі құжаттарын және осы лауазымдық нұсқаулықты басшылыққа алады. 

2. Біліктілік талаптары
 
5. СЖҚКҚ басшысы ие болуы керек:
1) құқық, экономика немесе қаржы саласындағы жоғары білім туралы диплом;
2) экономика немесе қаржы салаларында кемінде 3 (үш) жылдық кәсіби жұмыс тәжірибесі;
3) ұйымның қызмет бейініне сәйкес келетін экономикалық қызмет саласында кемінде 3 (үш) жылдық жұмыс тәжірибесі (Қор компаниялар тобында және/немесе мемлекеттік басқару органдарында болғаны жөн);
4) қызметкерлер тобын басқару саласында кемінде 3 (үш) жылдық жұмыс тәжірибесі;
5) Қазақстан Республикасының нормативтік құқықтық актілерін, соның ішінде Қазақстан Республикасының Конституциясын, Қазақстан Республикасының Азаматтық кодексін, Қазақстан Республикасының Бюджет кодексін, «Салық және бюджетке төленетін басқа да міндетті төлемдер туралы» Қазақстан Республикасының кодексін, Қазақстан Республикасының Кәсіпкерлік кодексін, «Сыбайлас жемқорлыққа қарсы іс-қимыл туралы», «Ақпаратқа қол жеткізу туралы», «Акционерлік қоғамдар туралы», «Жауапкершілігі шектеулі және қосымша жауапкершілігі бар серіктестіктер туралы» және «Мемлекеттік мүлік туралы» Қазақстан Республикасының заңдарын, сондай-ақ Қазақстан Республикасының басқа да нормативтік құқықтық актілерін білу;
6) мемлекеттік тілді орта деңгейден төмен емес деңгейде меңгеру.
6. Экономикалық қызмет саласында жасалған қылмыстар, сыбайлас жемқорлыққа қатысты немесе мемлекеттік қызмет пен мемлекеттік басқару мүдделеріне қарсы өзге де құқық бұзушылықтар, сондай-ақ конституциялық құрылыс негіздері мен мемлекеттік қауіпсіздікке қарсы қылмыстар үшін заңнамаға сәйкес алынбаған немесе жойылмаған соттылығы бар адам СЖҚКҚ басшысы лауазымына тағайындала алмайды. 

3. Жұмыс міндеттері
 
7. СЖҚКҚ басшысына келесі міндеттер жүктеледі:
1) СЖҚКҚ қызметіне басшылық ету;
2) Қордың ішкі құжаттарына және СЖҚКҚ туралы ережеге сәйкес, СЖҚКҚ жұмысын ұйымдастыруды, сондай-ақ оған жүктелген міндеттер мен функциялардың орындалуын қамтамасыз ету;
3) Қордағы сыбайлас жемқорлыққа қатысты жеке және заңды тұлғалардан келіп түскен өтініштерді қарастыру, сондай-ақ «жедел желіні» (сенім телефонын) басқару – бұл Қордағы сыбайлас жемқорлық мәселелері бойынша жеке және заңды тұлғалардан қоңырауларды қабылдауды, кейіннен осы мәселелерді зерделеуді және тиісті шаралар қабылдауды қамтиды;
4) Қордың лауазымды тұлғалары немесе қызметкерлері Қазақстан Республикасының заңнамасын бұзған жағдайлар бойынша Қазақстан Республикасының заңдарына және Қордың ішкі нормативтік құжаттарына сәйкес тергеп-тексерулер (тексерулер) жүргізу. Осы тергеп-тексерулердің нәтижелері бойынша Қор басшылығына анықталған сәйкессіздіктерді (Қазақстан Республикасының заңдарына, нормативтік құқықтық актілерге немесе Қордың ішкі құжаттары мен рәсімдеріне қатысты) жою және түзету шараларын қабылдау жөнінде ұсынымдар енгізіледі. Мұның барлығы Қор қызметіндегі комплаенс тәуекелдерін басқару мақсатында жүзеге асырылады. Бақылау шаралары мен осындай тәуекелдерді азайту тетіктерін тексеру мақсатында комплаенс тәуекелдерін басқарудың бөлігі ретінде комплаенс тәуекелдері картасына негізделген сәйкестік тексерулерін жүргізу;
5) Қорға қатысты Қазақстан Республикасының құқық қорғау органдары қылмыстық және әкімшілік іс жүргізу аясында бастаған тексерулер мен тергеу әрекеттеріне қатысты деректерді жинау, өңдеу және талдау (бұл Қор басшылығын хабардар ету және Қорға зиян келтірудің алдын алу шараларын қабылдау мақсатында жүзеге асырылады);
6) белгіленген тәртіпке сәйкес сыбайлас жемқорлыққа қарсы іс-қимыл жөніндегі уәкілетті органға есептерді уақтылы ұсыну; сондай-ақ Қордың сәйкестік тәуекелдерін басқару шеңберінде СЖҚКҚ туралы есептерді тұрақты түрде дайындап, Қордың Директорлар кеңесіне ұсыну;
7) Қордың тиісті құрылымдық бөлімшелерімен бірлесе отырып, қызметкерлерге арналған комплаенс және сыбайлас жемқорлық тәуекелдерін басқару мәселелері бойынша оқыту іс-шаралары мен семинарларды ұйымдастыру; комплаенс тәуекелдерін басқару жүйесін және Қазақстан Республикасының сыбайлас жемқорлыққа қарсы заңнамасын білу деңгейін бағалауға арналған тестілеулер өткізу (комплаенс мәдениетін қалыптастыру мақсатында); сондай-ақ СЖҚКҚ құзыретіне жататын мәселелер бойынша Қордың құрылымдық бөлімшелеріне кеңес беру;
8) негізгі ішкі және сыртқы қарым-қатынастарды басқару. Қор құрылымдық бөлімшесінің басшысы ретінде қызметкер шешім қабылдауға ықпал ететін негізгі тұлғалармен және мүдделі тараптармен қарым-қатынас орнатып, оны дамытады. Сондай-ақ, ол тиімді шешімдер қабылдауға жәрдемдесу, Қор мүдделерін қорғау және Қордың оң имиджін қалыптастыру мақсатында әріптестерімен, сондай-ақ мемлекеттік органдардың өкілдерімен серіктестік желісін құрып, оны қолдап отырады;
9) комплаенс-тәуекелдерді басқару және сыбайлас жемқорлыққа қарсы іс-қимыл жүйелері шеңберінде тергеп-тексерулер мен сәйкестікті тексерулер жүргізу;
10) Қор қызметкерлеріне арналған оқыту іс-шараларын өткізу арқылы комплаенс мәдениетін, соның ішінде сыбайлас жемқорлыққа қарсы мәдениетті қалыптастыру;
11) белгіленген рәсімдерге сәйкес СЖҚКҚ жұмысын жоспарлау;
12) Қор қызметкерлерінің СЖҚКҚ немесе басқа да уәкілетті органдар жүргізген аудиттер нәтижесінде берілген ұсынымдар мен талаптарды орындауын қамтамасыз ету мақсатында, Қор жоспарлаған және/немесе жүзеге асырған шаралардың орындалу барысын қадағалау;
13) өз кәсіби біліктілігін арттыруға бағытталған шараларды қабылдау;
14) СЖҚКҚ құзыретіне жататын мәселелер бойынша Қордың Директорлар кеңесі мүшелерімен консультациялар мен талқылаулар өткізуді бастамашылық ету;
15) сыбайлас жемқорлыққа қарсы іс-қимыл және сәйкестік тәуекелдерін басқару саласындағы халықаралық озық тәжірибелерді зерделеу және енгізу;
16) заңнамалық, нормативтік және талдамалық құжаттарға мониторинг жүргізу, сондай-ақ Қордың ішкі рәсімдері мен құжаттарына өзгерістер енгізу жөнінде тиісті ұсыныстар әзірлеу;
17) СЖҚКҚ құзыретіне жататын барлық мәселелер бойынша шешімдер қабылдау және Қордың Директорлар кеңесі тарапынан СЖҚКҚ жүктелген басқа да міндеттерді орындау. 

4. Құқықтар
 
8. СЖҚКҚ басшысы келесі құқықтарға ие:
1) Қордың Директорлар кеңесі мен Басқарма мүшелерімен, сондай-ақ Қордың басқа қызметкерлерімен тікелей байланыс орнату;
2) СЖҚКҚ жетілдіруге және жұмыс әдістерін жақсартуға бағытталған ұсыныстар енгізу;
3) СЖҚКҚ сандық құрамын, жұмыс тәртібін, сондай-ақ оны ұйымдастырушылық және техникалық жағынан қамтамасыз ету мәселелері бойынша ұсыныстар енгізу;
4) Қор шеңберінде сыбайлас жемқорлыққа қарсы сәйкестікті бақылауды (комплаенс-бақылауды) жүзеге асыруға қатысты барлық қажетті құжаттарға, соның ішінде коммерциялық немесе өзге де құпияларды қамтитын не құпиялылық талаптары қолданылатын құжаттарға қолжетімділік алу;
5) СЖҚКҚ объективтілік және тәуелсіздік қағидаттарына нұқсан келу қаупі туындаған жағдайда, немесе құжаттар Қазақстан Республикасының заңнамасына немесе Қордың ішкі құжаттарына қайшы келген жағдайда, ішкі немесе өзге де құжаттарды қараудан немесе бекітуден бас тарту; мұндай жағдайларда негізделген бас тарту ұсынылуы мүмкін, сондай-ақ мәселелерді заңнамаға сәйкес шешу жолдары бойынша ұсыныстар берілуі ықтимал;
6) заңсыз әрекеттер жасаудан, жалпы қабылданған этикалық нормаларға сыйымсыз, сондай-ақ Қордың ішкі нормативтік құжаттарын және/немесе Қазақстан Республикасының заңнамасын бұзатын іс-әрекеттерге барудан бас тарту;
7) мәселелерді жедел шешу мақсатында Қор Басқармасының мүшелерімен тікелей және өз бастамасы бойынша байланысу;
8) өз өкілеттіктері шегінде Қордың атынан мемлекеттік және қадағалаушы органдарда, сондай-ақ басқа да ұйымдарда өкілдік ету;
9) кез келген ақпаратқа, деректерге, құжаттарға, автоматтандырылған жүйелерге және дерекқорларға — тек оқу режимінде (өзгерістер енгізу мүмкіндігінсіз) — кедергісіз қолжетімділікті талап ету және алу, соның ішінде коммерциялық құпияны немесе заңмен қорғалатын өзге де құпия түрлерін құрайтын ақпаратқа қолжетімділікті талап ету және алу;
10) хат алмасуды жүзеге асыру, сондай-ақ Қордың басқа құрылымдық бөлімшелерінен, лауазымды тұлғаларынан және органдарынан СЖҚКҚ міндеттері мен функцияларын орындау үшін қажетті ақпаратты, құжаттарды және түсініктемелерді сұрату және алу;
11) Қордың кез келген бөлімшелерімен, алқалы органдарымен немесе қызметкерлерімен өз бастамасы бойынша өзара іс-қимыл жасау, сондай-ақ өз міндеттерін орындау үшін қажетті кез келген құжаттарға, файлдарға және есептерге қолжетімділік алу;
12) сыбайлас жемқорлыққа қарсы іс-қимыл талаптарының сақталуына мониторинг жүргізу мақсатында алынған құжаттардың көшірмелерін жасау, сондай-ақ Қордың электрондық дерекқорларында, жергілікті желілерінде немесе жеке тұрған компьютерлік жүйелерінде сақталатын файлдар мен басқа да жазбалардың көшірмелерін алу;
13) өз пікірін еркін және еш кедергісіз білдіру, ұсыныстар мен ұсынымдар енгізу, сондай-ақ тексеру нәтижелерін немесе бұзушылықтар туралы ақпаратты Қордың Директорлар кеңесі мен Басқармасына ұсыну;
14) Қордың лауазымды тұлғалары мен қызметкерлеріне сыбайлас жемқорлыққа қарсы іс-қимыл саласындағы заңнаманы, сондай-ақ Қордың саясаты мен рәсімдерін қолдану мәселелері бойынша кеңес беру;
15) туындаған даулы жағдайдың түпкі себептерін жоюға бағытталған тиісті шараларды қабылдау;
16) СЖҚКҚ жұмысын, оның ішінде ұйымдық құрылымы мен штат кестесін жетілдіру жөніндегі ұсыныстарды Адам ресурстары, сыйақы және әлеуметтік мәселелер жөніндегі комитет арқылы Директорлар кеңесіне енгізу;
17) өз кәсіби біліктілігін арттыруға, соның ішінде конференцияларға, тағылымдамаларға, семинарларға және т.б. қатысуға қатысты ұсыныстар енгізу;
18) өз функцияларын тиімді және үздіксіз орындау үшін жеткілікті техникалық және материалдық жағдайлардың қамтамасыз етілуін талап ету;
19) Қордың Басқармасынан Қазақстан Республикасы заңнамасының және Қордың ішкі құжаттарының бұзылуын жоюды талап ету;
20) СЖҚКҚ құзыретіне жататын мәселелер бойынша Қордың Басқармасы мен құрылымдық бөлімшелері өткізетін отырыстарға, жиналыстарға, жұмыс топтарының отырыстарына, жиындарға және басқа да іс-шараларға қатысу;
21) Қазақстан Республикасы заңнамасының немесе Қордың ішкі құжаттарының талаптарын сақтамағаны үшін жауапты Қор қызметкерлерін және/немесе лауазымды тұлғаларын жауапкершілікке тарту туралы ұсыныстар енгізу;
22) СЖҚКҚ құзыретіне жататын мәселелерді шешу мақсатында Қор атынан мемлекеттік органдарға, Жалғыз акционерге және басқа да ұйымдарға жіберілетін сұраухаттарды дайындау;
23) заңнама талаптары бұзылған жағдайда ұсынымдар әзірлеу (бұл ұсынымдар Басқарма мен Қордың құрылымдық бөлімшелерінің қарауынан өтуі тиіс), осындай бұзушылықтарды жою жөнінде талаптар қою, сондай-ақ оларды қарау нәтижесінде қабылданған шаралар туралы ресми жауаптар алу;
24) қажет болған жағдайда, дауыс беру құқығынсыз Қордың Директорлар кеңесінің отырыстарына қатысу;
25) сыртқы ұйымдардың, соның ішінде қадағалаушы органдардың, мемлекеттік құрылымдардың және сыртқы сарапшылардың тексерулері кезіндегі іс-шараларды үйлестіру және/немесе бақылау (бұл ретте сыртқы аудиттер мен рейтингтік агенттіктер жүргізетін бағалаулар бұған кірмейді);
26) заңнаманы, ішкі ережелерді, саясаттарды немесе кодекстерді бұзу фактілері анықталған, сондай-ақ құжаттарды қолдан жасау, бұрмалау немесе басқа да теріс қылықтар жасалды деген күдік туындаған жағдайларда, құрылымдық бөлімше басшыларынан, лауазымды тұлғалардан және басқа да жауапты қызметкерлерден құжаттардың сақталуын қамтамасыз етуді талап ету;
27) бұзушылықтар анықталған жағдайларда Қордың Басқармасы мен құрылымдық бөлімшелерінен ішкі тексерулер мен тергеп-тексерулерді бастауды талап ету (бұл ретте СЖҚКҚ басшысының тексеру нәтижелерінен хабардар болуын қамтамасыз ету қажет), сондай-ақ осындай тексерулер мен тергеп-тексерулердің жүргізілуіне бақылау жасау;
28) Қор қызметкерлеріне олардың функционалдық міндеттері аясына кіретін мәселелер бойынша бұйрықтар мен нұсқаулар беру;
29) сәйкестік мониторингі барысында, оның ішінде сыбайлас жемқорлыққа қарсы рәсімдерге қатысты туындайтын мәселелер бойынша әртүрлі бөлімше қызметкерлерінен ауызша және жазбаша түсініктемелер алу;
30) сыбайлас жемқорлыққа қарсы іс-қимылға бағытталған ішкі бақылау рәсімдерін қамтитын сәйкестік мониторингін жүргізу мақсатында, әкімшілік және бухгалтерлік құжаттарды қоса алғанда, ішкі құжаттардың ұсынылуын талап ету;
31) СЖҚКҚ ұсынымдары немесе талаптары лауазымды тұлғалар, құрылымдық бөлімше басшылары немесе Қордың басқа қызметкерлері тарапынан орындалмаған жағдайда, Директорлар кеңесін мұндай жағдайлар туралы хабардар ету; сондай-ақ Қордың ішкі нормативтік құжаттарын (саясаттарды, кодекстерді, рәсімдерді және т.б.) бұзған қызметкерлерге (оның ішінде лауазымды тұлғаларға) қатысты тәртіптік немесе басқа да жауапкершілік түрлерін, болмаса өзге де ден қою шараларын қолдану туралы белгіленген тәртіпке сәйкес өтініштер немесе ұсыныстар енгізу;
32) Қазақстан Республикасының заңнамасында және Қордың ішкі нормативтік құжаттарында көзделген өзге де құқықтар. 

5. Жауапкершілік
 
9. СЖҚКҚ басшысы белгіленген тәртіпке сәйкес мыналар үшін жеке жауапкершілікте болады:
1) осы лауазымдық нұсқаулыққа, Қазақстан Республикасының заңнамасына, еңбек шартына және Қордың басқа да ішкі құжаттарына сәйкес СЖҚКҚ жүктелген функциялар мен міндеттердің сапалы әрі уақтылы орындалуы;
2) ішкі нормативтік құжаттарда көзделген ақпаратты, деректерді және есептерді Қордың Директорлар кеңесіне уақтылы ұсынбау;
3) еңбек шарты, осы Лауазымдық нұсқаулық және Қордың басқа да ішкі құжаттары бойынша тұлғаға жүктелген міндеттерді орындамау немесе тиісінше орындамау;
4) еңбек шартына, Қазақстан Республикасының заңнамасына және Қордың ішкі құжаттарына сәйкес, жұмыс барысында құпиялылық талаптарын сақтамау;
5) Қазақстан Республикасының заңнамасында көзделген жағдайларды қоспағанда, Қордың коммерциялық құпиясын құрайтын ақпаратты немесе құпия ақпаратты жария етуге жол беру;
6) СЖҚКҚ жүктелген міндеттер мен функцияларға қатысты ішкі бақылау мен тәуекелдерді басқаруды ұйымдастыру, қадағалау және мониторингтеу. 


«Даму» кәсіпкерлікті дамыту қоры» 
акционерлік қоғамының Сыбайлас жемқорлыққа 
қарсы комплаенс-қызметі туралы Ережеге
3-қосымша 
 
«Даму» кәсіпкерлікті дамыту қоры» акционерлік қоғамының
Сыбайлас жемқорлыққа қарсы комплаенс-қызметі комплаенс-бақылаушының
лауазымдық нұсқаулығы

1. Общие положения
 
1. Осы «Даму» кәсіпкерлікті дамыту қоры» акционерлік қоғамының Сыбайлас жемқорлыққа қарсы комплаенс-қызметі (бұдан әрі – СЖҚКҚ) комплаенс-бақылаушының лауазымдық нұсқаулығы Қазақстан Республикасының заңнамасына, «Даму» кәсіпкерлікті дамыту қоры» акционерлік қоғамының Жарғысына және «Даму» кәсіпкерлікті дамыту қоры» акционерлік қоғамының Сыбайлас жемқорлыққа қарсы комплаенс қызметі туралы ережесіне (бұдан әрі – СЖҚКҚ туралы ереже) сәйкес әзірленген.
2.	СЖҚКҚ комплаенс-бақылаушының «Даму» кәсіпкерлікті дамыту қоры» акционерлік қоғамы (бұдан әрі – Қор) Директорлар кеңесінің Аудит жөніндегі комитеттің алдын ала мақұлдауымен (бұдан әрі – Комитет) Басқарма төрағасымен қызметке тағайындалады және қызметтен босатылады. 
СЖҚКҚ комплаенс-бақылаушымен еңбек шартын жасасу және оны тоқтату Қазақстан Республикасының еңбек заңнамасына сәйкес, Қор Комитетінің базалық жалақыны және сыйақы төлеудің басқа да шарттарын айқындауға қатысты алдын ала мақұлдауы мен ұсынымдары негізінде, Қор Басқарма Төрағасы (немесе ол уәкілеттік берген өзге тұлға) тарапынан жүзеге асырылады.
3.	СЖҚКҚ комплаенс-бақылаушы тікелей СЖҚКҚ басшысынының жетекшілігіне қарайды.
СЖҚКҚ комплаенс-бақылаушының демалысына қатысты өтініштер мен бұйрықтарға Қазақстан Республикасының еңбек заңнамасына сәйкес Қор Басқарма төрағасы (немесе ол уәкілеттік берген өзге тұлға) қол қояды.
4.	СЖҚКҚ комплаенс-бақылаушысы өз қызметтік міндеттерін орындау барысында Қазақстан Республикасының заңнамасын, СЖҚКҚ туралы ережені, Қордың басқа да ішкі құжаттарын және осы лауазымдық нұсқаулықты басшылыққа алады. 
 
2. Біліктілік талаптары

5. СЖҚКҚ комплаенс-бақылаушысы ие болуы керек:
1) құқық, экономика немесе қаржы саласындағы жоғары білім туралы диплом;
2) экономика немесе қаржы салаларында кемінде 2 (екі) жылдық кәсіби жұмыс тәжірибесі;
3) ұйымның қызмет бейініне сәйкес келетін экономикалық қызмет саласында кемінде 2 (екі) жылдық жұмыс тәжірибесі (Қор компаниялар тобында және/немесе мемлекеттік басқару органдарында болғаны жөн);
4) Қазақстан Республикасының нормативтік құқықтық актілерін, соның ішінде Қазақстан Республикасының Конституциясын, Қазақстан Республикасының Азаматтық кодексін, Қазақстан Республикасының Бюджет кодексін, «Салық және бюджетке төленетін басқа да міндетті төлемдер туралы» Қазақстан Республикасының кодексін, Қазақстан Республикасының Кәсіпкерлік кодексін, «Сыбайлас жемқорлыққа қарсы іс-қимыл туралы», «Ақпаратқа қол жеткізу туралы», «Акционерлік қоғамдар туралы», «Жауапкершілігі шектеулі және қосымша жауапкершілігі бар серіктестіктер туралы» және «Мемлекеттік мүлік туралы» Қазақстан Республикасының заңдарын, сондай-ақ Қазақстан Республикасының басқа да нормативтік құқықтық актілерін білу;
5) мемлекеттік тілді орта деңгейден төмен емес деңгейде меңгеру.
6. Экономикалық қызмет саласында жасалған қылмыстар, сыбайлас жемқорлыққа қатысты немесе мемлекеттік қызмет пен мемлекеттік басқару мүдделеріне қарсы өзге де құқық бұзушылықтар, сондай-ақ конституциялық құрылыс негіздері мен мемлекеттік қауіпсіздікке қарсы қылмыстар үшін заңнамаға сәйкес алынбаған немесе жойылмаған соттылығы бар адам СЖҚКҚ комплаенс-бақылаушысысы лауазымына тағайындала алмайды.

3. Жұмыс міндеттері
 
7. СЖҚКҚ комплаенс-бақылаушысына келесі міндеттер жүктеледі:
1) Қордың ішкі құжаттарына және СЖҚКҚ туралы ережеге сәйкес, СЖҚКҚ жұмысын ұйымдастыруды, сондай-ақ оған жүктелген міндеттер мен функциялардың орындалуын қамтамасыз ету;
2) Қордағы сыбайлас жемқорлыққа қатысты жеке және заңды тұлғалардан келіп түскен өтініштерді қарастыру, сондай-ақ «жедел желіні» (сенім телефонын) басқару – бұл Қордағы сыбайлас жемқорлық мәселелері бойынша жеке және заңды тұлғалардан қоңырауларды қабылдауды, кейіннен осы мәселелерді зерделеуді және тиісті шаралар қабылдауды қамтиды;
3) Қордың лауазымды тұлғалары немесе қызметкерлері Қазақстан Республикасының заңнамасын бұзған жағдайлар бойынша Қазақстан Республикасының заңдарына және Қордың ішкі нормативтік құжаттарына сәйкес тергеп-тексерулер (тексерулер) жүргізу. Осы тергеп-тексерулердің нәтижелері бойынша Қор басшылығына анықталған сәйкессіздіктерді (Қазақстан Республикасының заңдарына, нормативтік құқықтық актілерге немесе Қордың ішкі құжаттары мен рәсімдеріне қатысты) жою және түзету шараларын қабылдау жөнінде ұсынымдар енгізіледі. Мұның барлығы Қор қызметіндегі комплаенс тәуекелдерін басқару мақсатында жүзеге асырылады. Бақылау шаралары мен осындай тәуекелдерді азайту тетіктерін тексеру мақсатында комплаенс тәуекелдерін басқарудың бөлігі ретінде комплаенс тәуекелдері картасына негізделген сәйкестік тексерулерін жүргізу;
4) Қорға қатысты Қазақстан Республикасының құқық қорғау органдары қылмыстық және әкімшілік іс жүргізу аясында бастаған тексерулер мен тергеу әрекеттеріне қатысты деректерді жинау, өңдеу және талдау (бұл Қор басшылығын хабардар ету және Қорға зиян келтірудің алдын алу шараларын қабылдау мақсатында жүзеге асырылады);
5) белгіленген тәртіпке сәйкес сыбайлас жемқорлыққа қарсы іс-қимыл жөніндегі уәкілетті органға есептерді уақтылы ұсыну; сондай-ақ Қордың сәйкестік тәуекелдерін басқару шеңберінде СЖҚКҚ туралы есептерді тұрақты түрде дайындап, Қордың Директорлар кеңесіне ұсыну;
6) Қордың тиісті құрылымдық бөлімшелерімен бірлесе отырып, қызметкерлерге арналған комплаенс және сыбайлас жемқорлық тәуекелдерін басқару мәселелері бойынша оқыту іс-шаралары мен семинарларды ұйымдастыру; комплаенс тәуекелдерін басқару жүйесін және Қазақстан Республикасының сыбайлас жемқорлыққа қарсы заңнамасын білу деңгейін бағалауға арналған тестілеулер өткізу (комплаенс мәдениетін қалыптастыру мақсатында); сондай-ақ СЖҚКҚ құзыретіне жататын мәселелер бойынша Қордың құрылымдық бөлімшелеріне кеңес беру;
7) комплаенс-тәуекелдерді басқару және сыбайлас жемқорлыққа қарсы іс-қимыл жүйелері шеңберінде тергеп-тексерулер мен сәйкестікті тексерулер жүргізу;
8) Қор қызметкерлеріне арналған оқыту іс-шараларын өткізу арқылы комплаенс мәдениетін, соның ішінде сыбайлас жемқорлыққа қарсы мәдениетті қалыптастыру;
9) белгіленген рәсімдерге сәйкес СЖҚКҚ жұмысын жоспарлау;
10) Қор қызметкерлерінің СЖҚКҚ немесе басқа да уәкілетті органдар жүргізген аудиттер нәтижесінде берілген ұсынымдар мен талаптарды орындауын қамтамасыз ету мақсатында, Қор жоспарлаған және/немесе жүзеге асырған шаралардың орындалу барысын қадағалау;
11) өз кәсіби біліктілігін арттыруға бағытталған шараларды қабылдау;
12) сыбайлас жемқорлыққа қарсы іс-қимыл және сәйкестік тәуекелдерін басқару саласындағы халықаралық озық тәжірибелерді зерделеу және енгізу;
13) заңнамалық, нормативтік және талдамалық құжаттарға мониторинг жүргізу, сондай-ақ Қордың ішкі рәсімдері мен құжаттарына өзгерістер енгізу жөнінде тиісті ұсыныстар әзірлеу;
14) СЖҚКҚ құзыретіне жататын барлық мәселелер бойынша шешімдер қабылдау және Қордың Директорлар кеңесі тарапынан СЖҚКҚ жүктелген басқа да міндеттерді орындау.
 
4. Құқықтар
 
8. СЖҚКҚ комплаенс-бақылаушысы келесі құқықтарға ие:
1) СЖҚКҚ жетілдіруге және жұмыс әдістерін жақсартуға бағытталған ұсыныстар енгізу;
2) Қор шеңберінде сыбайлас жемқорлыққа қарсы сәйкестікті бақылауды (комплаенс-бақылауды) жүзеге асыруға қатысты барлық қажетті құжаттарға, соның ішінде коммерциялық немесе өзге де құпияларды қамтитын не құпиялылық талаптары қолданылатын құжаттарға қолжетімділік алу;
3) СЖҚКҚ объективтілік және тәуелсіздік қағидаттарына нұқсан келу қаупі туындаған жағдайда, немесе құжаттар Қазақстан Республикасының заңнамасына немесе Қордың ішкі құжаттарына қайшы келген жағдайда, ішкі немесе өзге де құжаттарды қараудан немесе бекітуден бас тарту; мұндай жағдайларда негізделген бас тарту ұсынылуы мүмкін, сондай-ақ мәселелерді заңнамаға сәйкес шешу жолдары бойынша ұсыныстар берілуі ықтимал;
4) заңсыз әрекеттер жасаудан, жалпы қабылданған этикалық нормаларға сыйымсыз, сондай-ақ Қордың ішкі нормативтік құжаттарын және/немесе Қазақстан Республикасының заңнамасын бұзатын іс-әрекеттерге барудан бас тарту;
5) Қазақстан Республикасының заңнамасында және Қордың ішкі құжаттарында көзделген, сондай-ақ солардан туындайтын өзге де өкілеттіктерді жүзеге асыру;
6)  өз өкілеттіктері шегінде Қордың атынан мемлекеттік және қадағалаушы органдарда, сондай-ақ басқа да ұйымдарда өкілдік ету;
7) кез келген ақпаратқа, деректерге, құжаттарға, автоматтандырылған жүйелерге және дерекқорларға — тек оқу режимінде (өзгерістер енгізу мүмкіндігінсіз) — кедергісіз қолжетімділікті талап ету және алу, соның ішінде коммерциялық құпияны немесе заңмен қорғалатын өзге де құпия түрлерін құрайтын ақпаратқа қолжетімділікті талап ету және алу;
8) СЖҚКҚ міндеттері мен функцияларын орындау үшін қажетті ақпаратты, құжаттарды және түсініктемелерді Қордың басқа құрылымдық бөлімшелерінен, лауазымды тұлғаларынан және органдарынан сұратып алу;
9) сыбайлас жемқорлыққа қарсы іс-қимыл талаптарының сақталуына мониторинг жүргізу мақсатында алынған құжаттардың көшірмелерін жасау, сондай-ақ Қордың электрондық дерекқорларында, жергілікті желілерінде немесе жеке тұрған компьютерлік жүйелерінде сақталатын файлдар мен басқа да жазбалардың көшірмелерін алу;
10) Қордың лауазымды тұлғалары мен қызметкерлеріне сыбайлас жемқорлыққа қарсы іс-қимыл саласындағы заңнаманы, сондай-ақ Қордың саясаты мен рәсімдерін қолдану мәселелері бойынша кеңес беру;
11) туындаған даулы жағдайдың түпкі себептерін жоюға бағытталған тиісті шараларды қабылдау;
12) өз кәсіби біліктілігін арттыруға, соның ішінде конференцияларға, тағылымдамаларға, семинарларға және т.б. қатысуға қатысты ұсыныстар енгізу;
13) СЖҚКҚ құзыретіне жататын мәселелер бойынша Қордың Басқармасы мен құрылымдық бөлімшелері өткізетін отырыстарға, жиналыстарға, жұмыс топтарының отырыстарына, жиындарға және басқа да іс-шараларға қатысу;
14) Қазақстан Республикасы заңнамасының немесе Қордың ішкі құжаттарының талаптарын сақтамағаны үшін жауапты Қор қызметкерлерін және/немесе лауазымды тұлғаларын жауапкершілікке тарту туралы ұсыныстар енгізу;
15) сыртқы ұйымдардың, соның ішінде қадағалаушы органдардың, мемлекеттік құрылымдардың және сыртқы сарапшылардың тексерулері кезіндегі іс-шараларды үйлестіру және/немесе бақылау (бұл ретте сыртқы аудиттер мен рейтингтік агенттіктер жүргізетін бағалаулар бұған кірмейді);
16) заңнаманы, ішкі ережелерді, саясаттарды немесе кодекстерді бұзу фактілері анықталған, сондай-ақ құжаттарды қолдан жасау, бұрмалау немесе басқа да теріс қылықтар жасалды деген күдік туындаған жағдайларда, құрылымдық бөлімше басшыларынан, лауазымды тұлғалардан және басқа да жауапты қызметкерлерден құжаттардың сақталуын қамтамасыз етуді талап ету;
17) Қор қызметкерлеріне олардың функционалдық міндеттері аясына кіретін мәселелер бойынша бұйрықтар мен нұсқаулар беру;
18) сәйкестік мониторингі барысында, оның ішінде сыбайлас жемқорлыққа қарсы рәсімдерге қатысты туындайтын мәселелер бойынша әртүрлі бөлімше қызметкерлерінен ауызша және жазбаша түсініктемелер алу;
19) сыбайлас жемқорлыққа қарсы іс-қимылға бағытталған ішкі бақылау рәсімдерін қамтитын сәйкестік мониторингін жүргізу мақсатында, әкімшілік және бухгалтерлік құжаттарды қоса алғанда, ішкі құжаттардың ұсынылуын талап ету;
20) СЖҚКҚ ұсынымдары немесе талаптары лауазымды тұлғалар, құрылымдық бөлімше басшылары немесе Қордың басқа қызметкерлері тарапынан орындалмаған жағдайда, Директорлар кеңесін мұндай жағдайлар туралы хабардар ету; сондай-ақ Қордың ішкі нормативтік құжаттарын (саясаттарды, кодекстерді, рәсімдерді және т.б.) бұзған қызметкерлерге (оның ішінде лауазымды тұлғаларға) қатысты тәртіптік немесе басқа да жауапкершілік түрлерін, болмаса өзге де ден қою шараларын қолдану туралы белгіленген тәртіпке сәйкес өтініштер немесе ұсыныстар енгізу;
21) Қазақстан Республикасының заңнамасында және Қордың ішкі нормативтік құжаттарында көзделген өзге де құқықтар.
 
5. Жауапкершілік
 
9. СЖҚКҚ комплаенс-бақылаушысы белгіленген тәртіпке сәйкес мыналар үшін жеке жауапкершілікте болады:
1) 1) осы лауазымдық нұсқаулыққа, Қазақстан Республикасының заңнамасына, еңбек шартына және Қордың басқа да ішкі құжаттарына сәйкес СЖҚКҚ жүктелген функциялар мен міндеттердің сапалы әрі уақтылы орындалуы;
2) Қордың Директорлар кеңесіне ішкі нормативтік құжаттарда көзделген ақпаратты, деректерді және есептерді уақтылы ұсыну;
3) еңбек шартында, осы лауазымдық нұсқаулықта және Қордың басқа да ішкі құжаттарында көзделген міндеттерді орындамау немесе тиісінше орындамау;
4) еңбек шартына, Қазақстан Республикасының заңнамасына және Қордың ішкі құжаттарына сәйкес, жұмыс барысында құпиялылық талаптарын сақтамау;
5) Қазақстан Республикасының заңнамасында көзделген жағдайларды қоспағанда, Қордың коммерциялық құпиясын немесе басқа да құпия ақпаратты жария етуге жол беру;
6) СЖҚКҚ жүктелген міндеттер мен функцияларға қатысты ішкі бақылауды қадағалау, мониторинг жүргізу және тәуекелдерді басқару;
7) Қорға материалдық немесе өзге де зиян келтіру;
8) еңбек тәртібін сақтамау.
 
6. Өзара алмастырылушылық
 
10. СЖҚКҚ басшысы мен қызметкерлері, олардың бірі ауруына, іссапарына, демалысына немесе басқа да себептерге байланысты уақытша болмаған жағдайда, өзара алмастырылушылық қағидаты негізінде жұмыс істейді.
